Klubblogoen til Skjeberg SK

**Skjeberg Sportsklubb** (stiftet 9. april 1930) er en idrettsklubb i stasjonsbyen Skjeberg i Østfold.

Historie
--------

Skjeberg spiller sine hjemmekamper på Skjeberg sportsplass, ofte kalt «Sporten».

#### Tidlig historie (1930 - 1980)

Skjeberg Arbeideridrettslag ble stiftet 09.04.1930 og Skjeberg Sportsklubb ble stiftet 2. januar 1937. Under krigen ble begge lag så å si nedlagt. Etter krigens slutt slo begge seg sammen og kalte seg Skjeberg Sportsklubb. Det første klubbhuset bygges i 1945. I 1952 ble gressbanen innviet. I 1971 ble klubbhuset betydelig skadet i en brann, og klubben benyttet i en tid Hornnes skoles garderober. 

På 1960-tallet lå klubben nesten helt nede. Anført av Leif Digre, Arnt Nylænde og Odd Pedersen klarte man å holde liv i klubben organisatorisk. Banen var nær ved å bli solgt av kommunen, men lokale krefter klarte å skaffe penger som gjorde at banen i dag er heleid av Skjeberg Sportsklubb. I 1969 klarte de overnevnte personer å blåse nytt liv i klubben og stilte med et småguttelag i Østfold fotballkrets aldersbestemte klasser, og et seniorlag i en privat B-lagsserie året etter. Den gang var det gamle klubbhuset ramponert og manglet dessuten sanitære forhold og dusj. Det var heller ingen parkeringsplass opparbeidet.

I 1972 etableres klubbens første damelag i fotball. I 1974 starter byggingen av nytt klubbhus, som står klart i 1982, med to garderober og en festsal med plass til ca. 75 personer. 

#### Nyere historie og klubben i dag

I 1990 blir det installert en ny grusbane med flombelysning, og i 2001 blir det bygget garasje med utstyrsbod og møterom i andre etasje. I 2002 spiller klubben på 4. nivå i norsk fotball.

Klubben byttet ut naturgress med kunstgress i 2011. Det ble reist et nytt og moderne klubbhus i 2015, som i dag har fire garderober, en dommergarderobe og en festsal med plass til mellom 60 og 80 personer som klubben leier ut til diverse arrangementer. I 2020 ble det installert en 9'er kunstgressbane på sportsplassen der hvor det tidligere lå en grusbane. Dette var på tidspunktet banen ble lagt norges mest miljøvennlige kunstgressbane. I 2023 er det også blitt installert to mindre tribuner med grønne seter på sportsplassen. Tribunene består av 100 sitteplasser ved 11'er banen, og 50 sitteplasser ved 9'er banen.

Aktivitetsnivå har variert, og klubben har gjennom historien hatt medlemmer som har deltatt i terrengløp, langrenn, hopprenn, håndball, friidrett og bordtennis i tillegg til fotball og amerikansk fotball, som per dags dato er de eneste gjenværende idrettsgrenene klubben deltar i. I amerikansk fotball deltar klubben i form av laget «Olavs menn», som har vært en del av Skjeberg sportsklubb siden 2017.

Skjebergs seniorlag for herrer har tidligere vært i 3. divisjon, men spiller for tiden i 7. divisjon i Østfold fotballkrets. Laget spiller i grønne og hvite drakter. Nåværende trener for herrelaget er Martin André Aamodt som har vært i klubben siden 2004, i styret siden 2021, og hovedtrener for A-laget siden 27. januar 2022. Martin er sønnen til Ole Fredrik Aamodt som hadde en lang periode som spiller, trener og styremedlem i klubben. Ole Fredrik debuterte på a-laget som 16-åring i 1985, og var en av de som spilte for klubben på starten av 2000-tallet da klubben var på sitt høyeste.

Klubbens ledere
---------------

Klubben har gjennom årene hatt flere ledere som har gjort en hederlig og viktig arbeidsinnsats. Lederne med flest år som leder i Skjeberg SK er Karsten Klementsen med 14 år som leder, Leif Digre med 9 år som leder og Lars Ole Molteberg med 8 år som leder. Lars Ole Molteberg sitter fortsatt i styret den dag i dag som bane- og anleggsansvarlig.

| Klubbens leder | År |
| --- | --- |
| Konrad Simonsen\* | 1930 - 1933 |
| Sverre Davidsen\* | 1933 - 1934 |
| Olaf Hedin\* | 1934 - 1935 |
| Oskar Johansen\* | 1935 - 1936 |
| Karsten Klementsen\*\* | 1936 - 1945
1945 - 1946
1948 - 1949
1951 - 1954 |
| Ole Thoresen | 1936 - 1937 |
| Ole Nordby | 1937 - 1938 |
| Helge Andersen | 1938 - 1940 |
| Arne Melby | 1946 - 1947 |
| Thorleif Thøgersen | 1947 - 1948 |
| Aslak Dahl | 1949 - 1950 |
| Kjell Heiberg og Fredrik Borgli | 1950 - 1951 |
| Roald Østli | 1954 - 1955
1956 - 1958 |
| Thor Wahlberg | 1955 - 1956 |
| Arnt Nylænde | 1958 - 1960 |
| Leif Digre | 1960 - 1967
1969 - 1971 |
| Odd Egil Pedersen | 1967 - 1969 |
| Sigmund Løkkebakken | 1971 - 1976 |
| Finn Undrum | 1976 - 1979 |
| Åge Laurang | 1979 - 1985 |
| Henning Jahrberg | 1985 - 1990 |
| Roy Karlsen | 1990 - 1991 |
| Øystein Tveter | 1991 - 1992 |
| Nils Albert Larsen | 1992 - 1993 |
| Sverre Rød | 1993 - 1997 |
| Kjell Arne Sjøberg | 1997 - 1999 |
| Raymond Fjeld | 1999 - 2000 |
| Øystein Olav Moen | 2000 - 2003 |
| Odd Henry Pedersen | 2003 - 2009 |
| Bjørn Magne Akselsen | 2009 - 2013 |
| Lars Ole Molteberg | 2013 - 2021 |
| Christian André Bråthe | 2021 - |

*\* Ledere av Skjeberg Arbeideridrettslag*

*\*\* Leder av både Skjeberg Arbeideridrettslag og Skjeberg sportsklubb*

Kjente spillere fra klubben
---------------------------

Skjeberg har hatt enkelte spillere med kamper på aldersbestemte landslag og i høyere divisjoner: Martin Andre Mathisen spilte for Skjeberg helt til han ble hentet av Sarpsborg 08, før han senere fikk spille i både Kvik Halden og Alta. Han har spilt flere kamper på ulike aldersbestemte landslag. 

Også Magnar Ødegaard hatt fortid i klubben. Magnar har spilt til sammen 62 kamper på aldersbestemte landslag, og spilt i klubbene Sarpsborg 08, Molde FK, Lillestrøm SK, Tromsø IL og AIK. Han er fremdeles aktiv som spiller i Eliterserien, og returnerte til Sarpsborg 08 i 2019. Han har over 200 kamper på norsk toppnivå.

I tillegg har Marius Aamodt Eriksen spilt i klubben. Eriksen startet med fotball i Skjeberg før han senere gikk til Sarpsborg FK. Der fikk han 10 kamper i 4. divisjon før han ble hentet av Sarpsborg 08, hvor han spilte for ungdomslaget og andrelaget. Senere gikk ferden videre til Kvik Halden hvor han fikk 31 kamper i 2. divisjon. Eriksen ble 8. januar 2022 hentet av Kongsvinger IL som spiller i OBOS-ligaen.

Tabell
------

7. divisjon, avdeling 3 Østfold 2022| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Borgen 2 | 16 | 15 | 0 | 1 | 77–17 | 60 | **45**  |
| 2 | Tveter | 16 | 13 | 1 | 2 | 89–18 | 71 | **40**  |
| 3 | Idd 2 | 16 | 8 | 2 | 6 | 51–41 | 10 | **26**  |
| 4 | Skjeberg | 16 | 7 | 1 | 8 | 41–47 | −6 | **22**  |
| 5 | Ise | 16 | 7 | 1 | 8 | 35–49 | −14 | **22**  |
| 6 | Yven | 16 | 5 | 5 | 6 | 40–48 | −8 | **20**  |
| 7 | Aremark | 16 | 4 | 3 | 9 | 29–58 | −29 | **15**  |
| 8 | Berg 2 | 16 | 4 | 1 | 11 | 32–75 | −43 | **13**  |
| 9 | Tune 2 | 16 | 0 | 4 | 12 | 23–64 | −41 |  **4**  |
|  | ~~Fredrikshald 2~~ | 0 | 0 | 0 | 0 | 0–0 | 0 |  **0** |
|  | ~~Nylende~~ | 0 | 0 | 0 | 0 | 0–0 | 0 |  **0** |
|  | ~~Varteig~~ | 0 | 0 | 0 | 0 | 0–0 | 0 |  **0** |
| Kilde  **·**  Rediger |

Referanser
----------

1. ↑  Skjeberg sportsplass på fotball.no
2. ↑  «Pressemelding: Norges mest miljøvennlige kunstgressbane ligger i Sarpsborg». *mynewsdesk.com*. Unisport. 29. april 2020. Besøkt 14. januar 2023.
3. ↑  Martin André Aamodt på fotball.no
4. ↑  Ole Fredrik Aamodt på fotball.no
5. ↑  «Skjeberg sportsklubbs historie» (PDF). Besøkt 21. januar 2023.
6. ↑  Marius Aamodt Eriksen på fotball.no

Eksterne lenker
---------------

* Offisielt nettsted Rediger på Wikidata
* 
* 

| * v
* d
* r
7. divisjon fotball for menn, Østfold Fotballkrets, avdeling 3, 2022 |
| --- |
|  | 
* Aremark
* Berg 2
* Borgen 2
* Fredrikshald 2
* Idd 2
* Ise
* Kvik Halden 3
* Skjeberg
* Tune 2
* Tveter
* Varteig
* Yven

 | Norges flagg |